CELEX: 32015D0278
Language: sk
Date: 2015-02-18 00:00:00
Title: Vykonávacie rozhodnutie Komisie (EÚ) 2015/278 z  18. februára 2015 , ktorým sa mení rozhodnutie 2010/221/EÚ, pokiaľ ide o vnútroštátne opatrenia na zabránenie zavlečeniu určitých chorôb vodných živočíchov do častí Írska, Fínska a Spojeného kráľovstva [oznámené pod číslom C(2015) 791]  Text s významom pre EHP

20.2.2015   
            
            
               SK
            
            
               Úradný vestník Európskej únie
            
            
               L 47/22
            
         VYKONÁVACIE ROZHODNUTIE KOMISIE (EÚ) 2015/278
   z 18. februára 2015,
   ktorým sa mení rozhodnutie 2010/221/EÚ, pokiaľ ide o vnútroštátne opatrenia na zabránenie zavlečeniu určitých chorôb vodných živočíchov do častí Írska, Fínska a Spojeného kráľovstva
   
      
         [oznámené pod číslom C(2015) 791]
      
   
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 2006/88/ES z 24. októbra 2006 o zdravotných požiadavkách na živočíchy a produkty akvakultúry a o prevencii a kontrole niektorých chorôb vodných živočíchov (1), a najmä na jej článok 43 ods. 2,
   keďže:
   
               (1)
            
            
               Rozhodnutím Komisie 2010/221/EÚ (2), sa určitým členským štátom umožňuje uplatňovať obmedzenia týkajúce sa uvádzania vodných živočíchov na trh a obmedzenia dovozu zásielok uvedených živočíchov s cieľom predchádzať zavlečeniu určitých chorôb na ich územie, ak buď preukázali, že ich územie alebo určité vymedzené oblasti ich územia sú bez výskytu týchto chorôb, alebo ak zaviedli program eradikácie alebo dohľadu na zabránenie ich výskytu.
            
         
               (2)
            
            
               Rozhodnutím 2010/221/EÚ sa stanovuje, že členské štáty a ich časti zahrnuté do zoznamu v prílohe I k uvedenému rozhodnutiu sa majú považovať za oblasti bez výskytu chorôb zahrnutých v uvedenej prílohe. Daným rozhodnutím sa okrem toho schválili programy eradikácie, ktoré určité členské štáty prijali, pokiaľ ide o oblasti a choroby zahrnuté v prílohe II k uvedenému rozhodnutiu. Uvedeným rozhodnutím sa takisto schválili programy týkajúce sa herpetického vírusu ustríc 1 μVar (OsHV-1 μVar), ktoré určité členské štáty prijali v súvislosti s oblasťami podľa prílohy III k uvedenému rozhodnutiu.
            
         
               (3)
            
            
               V prílohe I k rozhodnutiu 2010/221/EÚ sa v súčasnosti ako oblasti bez výskytu herpetického vírusu ustríc 1 μVar (OsHV-1 μVar) uvádzajú tieto časti Spojeného kráľovstva: územie Veľkej Británie okrem zálivu Whitstable v Kente, ústia rieky Blackwater v Essexe a prístavu Poole v Dorsete, oblasť Larne Lough na území Severného Írska a územie Guernsey.
            
         
               (4)
            
            
               Spojené kráľovstvo oznámilo Komisii, že výskyt OsHV-1 μVar bol zistený aj v prípade ustrice gigantickej (Crassostrea gigas) z rieky Crouch v Essexe. Tento incident predstavuje nové ohnisko výskytu OsHV-1 μVar v oblasti, ktorá je súčasťou územia Veľkej Británie v súčasnosti vyhláseného za územie bez výskytu uvedenej choroby. Geografické vymedzenie oblastí Spojeného kráľovstva so schválenými vnútroštátnymi opatreniami uvedenými v prílohe I k rozhodnutiu 2010/221/EÚ by sa preto malo zmeniť.
            
         
               (5)
            
            
               Spojené kráľovstvo Komisiu takisto informovalo o tom, že položka týkajúca sa geografického vymedzenia častí Severného Írska, ktoré sa v prílohe I k rozhodnutiu 2010/221/EÚ uvádzajú ako územia bez výskytu OsHV-1 μVar, nie je v súlade s jeho vyhlásením. Správne znenie vymedzenia by malo byť „územie Severného Írska okrem zálivu Dundrum, zálivu Killough, Lough Foyle, Carlingford Lough a Strangford Lough“. Príloha I by sa preto mala zodpovedajúcim spôsobom zmeniť.
            
         
               (6)
            
            
               Kontinentálne časti územia Fínska sa uvádzajú v prílohe II k rozhodnutiu 2010/221/EÚ ako územia so schváleným programom eradikácie bakteriálnej choroby obličiek (BKD).
            
         
               (7)
            
            
               V tomto zmysle sa rozhodnutím 2010/221/EÚ schvaľujú určité vnútroštátne opatrenia Fínska týkajúce sa zásielok živočíchov akvakultúry patriacich k vnímavým druhom do uvedených oblastí. Článkom 3 ods. 2 uvedeného rozhodnutia sa však povolenie uplatňovať uvedené opatrenia časovo obmedzuje do 31. decembra 2015, aby bolo možné prehodnotiť vhodnosť uvedených vnútroštátnych opatrení.
            
         
               (8)
            
            
               Fínsko oznámilo Komisii, že sa rozhodlo bakteriálnu chorobu obličiek vypustiť zo zoznamu chorôb vodných živočíchov, ktoré sa majú vo Fínsku povinne kontrolovať a eradikovať. Uvedené rozhodnutie nadobudlo účinnosť 1. decembra 2014. V dôsledku toho od uvedeného dňa už Fínsko nemá zavedený program eradikácie BKD pôvodne schválený v súlade s článkom 43 smernice 2006/88/ES pre celé jeho územie alebo pre časti jeho územia. Vzhľadom na uvedenú skutočnosť by sa zápis týkajúci sa Fínska v prílohe II k rozhodnutiu 2010/221/EÚ mal vypustiť a táto zmena by sa mala uplatňovať od 1. decembra 2014.
            
         
               (9)
            
            
               V prílohe III k rozhodnutiu 2010/221/EÚ sa v súčasnosti uvádza sedem jednotiek na území Írska so schváleným programom dohľadu, pokiaľ ide o herpetický vírus ustríc 1 μVar (OsHV-1 μVar).
            
         
               (10)
            
            
               Írsko oznámilo Komisii zistenie vírusu OsHV-1 μVar v jednej z uvedených jednotiek, konkrétne v zálive Askeaton v jednotke č. 6. Z uvedeného dôvodu by sa geografické vymedzenie jednotky 6 v zápise týkajúcom sa Írska v prílohe III k rozhodnutiu 2010/221/EÚ malo zmeniť.
            
         
               (11)
            
            
               Rozhodnutie 2010/221/EÚ by sa preto malo zodpovedajúcim spôsobom zmeniť.
            
         
               (12)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre rastliny, zvieratá, potraviny a krmivá,
            
         PRIJALA TOTO ROZHODNUTIE:
   Článok 1
   Prílohy I, II a III k rozhodnutiu 2010/221/EÚ sa nahrádzajú znením prílohy k tomuto rozhodnutiu.
   Článok 2
   Toto rozhodnutie sa uplatňuje od 1. decembra 2014.
   Článok 3
   Toto rozhodnutie je určené členským štátom.
   
      V Bruseli 18. februára 2015
      
         
            Za Komisiu
         
         Vytenis ANDRIUKAITIS
         
            člen Komisie
         
      
   
   
      (1)  Ú. v. EÚ L 328, 24.11.2006, s. 14.
   
      (2)  Rozhodnutie Komisie 2010/221/EÚ z 15. apríla 2010, ktorým sa schvaľujú vnútroštátne opatrenia na obmedzenie vplyvu určitých chorôb živočíchov akvakultúry a voľne žijúcich vodných živočíchov v súlade s článkom 43 smernice Rady 2006/88/ES (Ú. v. EÚ L 98, 20.4.2010, s. 7).
   
      PRÍLOHA
      „
            PRÍLOHA I
            
               Členské štáty a územia, ktoré sú považované za oblasti bez výskytu chorôb uvedených v tabuľke a v prípade ktorých sa povolilo prijať vnútroštátne opatrenia na zabránenie zavlečeniu uvedených chorôb v súlade s článkom 43 ods. 2 smernice 2006/88/ES
            
            
                        Choroba
                     
                     
                        Členský štát
                     
                     
                        Kód
                     
                     
                        Geografické vymedzenie oblasti so schválenými vnútroštátnymi opatreniami
                     
                  
                        Jarná virémia kaprov (SVC)
                     
                     
                        Dánsko
                     
                     
                        DK
                     
                     
                        celé územie
                     
                  
                        Írsko
                     
                     
                        IE
                     
                     
                        celé územie
                     
                  
                        Maďarsko
                     
                     
                        HU
                     
                     
                        celé územie
                     
                  
                        Fínsko
                     
                     
                        FI
                     
                     
                        celé územie
                     
                  
                        Švédsko
                     
                     
                        SE
                     
                     
                        celé územie
                     
                  
                        Spojené kráľovstvo
                     
                     
                        UK
                     
                     
                        celé územie Spojeného kráľovstva;
                        územie Guernsey, Jersey a ostrova Man
                     
                  
                        Bakteriálna choroba obličiek (BKD)
                     
                     
                        Írsko
                     
                     
                        IE
                     
                     
                        celé územie
                     
                  
                        Spojené kráľovstvo
                     
                     
                        UK
                     
                     
                        územie Severného Írska;
                        územie Guernsey, Jersey a ostrova Man
                     
                  
                        Infekčná pankreatická nekróza (IPN)
                     
                     
                        Fínsko
                     
                     
                        FI
                     
                     
                        kontinentálne časti územia
                     
                  
                        Švédsko
                     
                     
                        SE
                     
                     
                        kontinentálne časti územia
                     
                  
                        Spojené kráľovstvo
                     
                     
                        UK
                     
                     
                        územie ostrova Man
                     
                  
                        Infekcie Gyrodactylus salaris (GS)
                     
                     
                        Írsko
                     
                     
                        IE
                     
                     
                        celé územie
                     
                  
                        Fínsko
                     
                     
                        FI
                     
                     
                        povodie riek Tenjoki a Näätämönjoki; povodie riek Paatsjoki, Tuulomajoki a Uutuanjoki sa považujú za nárazníkové pásma
                     
                  
                        Spojené kráľovstvo
                     
                     
                        UK
                     
                     
                        celé územie Spojeného kráľovstva;
                        územie Guernsey, Jersey a ostrova Man
                     
                  
                        Herpetický vírus ustríc 1 μVar (OsHV-1 μVar)
                     
                     
                        Spojené kráľovstvo
                     
                     
                        UK
                     
                     
                        územie Veľkej Británie okrem zálivu Whitstable v Kente, ústia rieky Blackwater a okrem rieky Crouch v Essexe a okrem prístavu Poole v Dorsete;
                        územie Severného Írska okrem zálivu Dundrum, zálivu Killough, Lough Foyle, Carlingford Lough a Strangford Lough;
                        územie Guernsey
                     
                  
         
            PRÍLOHA II
            
               Členské štáty a ich časti, v ktorých sú zavedené programy eradikácie, pokiaľ ide o určité choroby živočíchov akvakultúry, a v prípade ktorých sa povolilo prijať vnútroštátne opatrenia na kontrolu uvedených chorôb v súlade s článkom 43 ods. 2 smernice 2006/88/ES
            
            
                        Choroba
                     
                     
                        Členský štát
                     
                     
                        Kód
                     
                     
                        Geografické vymedzenie oblasti so schválenými vnútroštátnymi opatreniami
                     
                  
                        Bakteriálna choroba obličiek (BKD)
                     
                     
                        Švédsko
                     
                     
                        SE
                     
                     
                        kontinentálne časti územia
                     
                  
                        Infekčná pankreatická nekróza (IPN)
                     
                     
                        Švédsko
                     
                     
                        SE
                     
                     
                        pobrežné časti územia
                     
                  
         
            PRÍLOHA III
            
               Členské štáty a oblasti, v ktorých sú zavedené programy dohľadu nad herpetickým vírusom ustríc 1 μVar (OsHV-1 μVar) a v prípade ktorých sa povolilo prijať vnútroštátne opatrenia na kontrolu uvedenej choroby v súlade s článkom 43 ods. 2 smernice 2006/88/ES
            
            
                        Choroba
                     
                     
                        Členský štát
                     
                     
                        Kód
                     
                     
                        Geografické vymedzenie oblasti so schválenými vnútroštátnymi opatreniami (členské štáty, oblasti a jednotky)
                     
                  
                        Herpetický vírus ustríc 1 μVar (OsHV-1 μVar)
                     
                     
                        Írsko
                     
                     
                        IE
                     
                     
                        jednotka 1: záliv Sheephaven
                        jednotka 2: záliv Gweebara
                        jednotka 3: zálivy Killala, Broadhaven a Blacksod
                        jednotka 4: záliv Streamstown
                        jednotka 5: zálivy Bertraghboy a Galway
                        jednotka 6: záliv Poulnasharry
                        jednotka 7: záliv Kenmare
                     
                  “